ఎస్.రాజం

సుందరం రాజం ( 1919 ఫిబ్రవరి 10 – 2010 జనవరి 29) తమిళనాడుకు చెందిన కర్ణాటక సంగీత గాత్ర విద్వాంసుడు, చలనచిత్ర నటుడు, చిత్రకళాకారుడు. ఇతడు పాపనాశం శివన్ వద్ద సంగీతం నేర్చుకున్నాడు. ఇతని సోదరుడు తమిళ సినిమా దర్శకుడు, వైణికుడు ఎస్.బాలచందర్. ఇతని సోదరి ఎస్. జయలక్ష్మి తమిళ సినిమా నటి. ఇతడు 1934లోసీతా కళ్యాణం సినిమాతో చిత్రరంగ ప్రవేశం చేశాడు. ఇతడు పూర్తి స్థాయి సంగీత విద్వాంసుడిగా మారక మునుపు కొన్ని సినిమాలలో ముఖ్యపాత్రలను ధరించాడు. ఇతడు ఆకాశవాణిలో నిలయ విద్వాంసునిగా, మ్యూజిక్ సూపర్‌వైజర్‌గా బాధ్యతలను నిర్వహించాడు. ఇతడు గీసిన సంగీత త్రిమూర్తుల తైలవర్ణ చిత్రాలు ప్రపంచఖ్యాతిని ఆర్జించాయి. కోటీశ్వర అయ్యర్ రచనలకు ప్రాచుర్యం కల్పించడంతో ఇతడు ప్రధాన భూమిక వహించాడు. ఇతడు మద్రాసు సంగీత అకాడమీ సభ్యునిగా ఉన్నాడు. 

పురస్కారాలు
 ఇతనికి 1991లో సంగీత నాటక అకాడమీ అవార్డు కర్ణాటక గాత్రసంగీత విభాగంలో దక్కింది.
 మద్రాసు సంగీత అకాడమీ ఇతనికి సంగీత కళాచార్య బిరుదును ప్రదానం చేసింది.
 2008లో ది ఇండియన్ ఫైన్ ఆర్ట్స్ సొసైటీ ఇతనికి సంగీత కళాశిరోమణి బిరుదును ఇచ్చి సత్కరించింది.

ఫిల్మోగ్రఫీ
ఇతడు నటించిన సినిమాలు:
సీతా కళ్యాణం (1934) - రాముడు
రాధా కళ్యాణం (1935)
రుక్మిణీ కళ్యాణం (1936) - కృష్ణుడు
శివకవి (1943) - వేటగాడు

మూలాలు

Category:1919 జననాలు
Category:2010 మరణాలు
వర్గం:కర్ణాటక సంగీత విద్వాంసులు
వర్గం:భారతీయ చిత్రకారులు
వర్గం:సంగీత నాటక అకాడమీ అవార్డు గ్రహీతలు
వర్గం:తమిళనాడు వ్యక్తులు
వర్గం:తమిళ సినిమా నటులు
వర్గం:తమిళనాడు చిత్రకారులు
వర్గం:తమిళనాడు గాయకులు
వర్గం:భారతీయ సంగీతకారులు